Edam-Volendam
Edam-Volendam is in gemeente yn 'e Nederlânske provinsje Noard-Hollân. De gemeente hat 29.096 ynwenners (31 maart 2015), wêrfan likernôch 21.000 yn Volendam en sa'n 7.000 yn Edam. Yn it easten grinzget de gemeente oan de Markermar.

De oarspronklike namme fan 'e gemeente wie Edam. Edam is in stêd dy't yn 1357 stedsrjochten krige, in barren dat sjoen wurde kin as it begjin fan it gemeentlik bestjoer. Om't it doarp Volendam lykwols meitiid folle grutter groeide as it stedsje Edam, besleat de gemeenteried fan Edam yn 1974 en feroarje de gemeentenamme yn 'Edam-Volendam'. Dat waard yn 1975 goedkard troch de Kroan.

Yn 2012 die de doetiidske gemeente Seefang in formeel fersyk om opnommen te wurden yn Edam-Volendam. Sadwaande begûnen de beide gemeenten yn oktober 2013 in fúzjeproseduere. De anneksaasje fan Seefang troch Edam-Volendam waard op 1 jannewaris 2016 in feit.

Plakken en buorskippen 
Stêd:
 Edam

Doarpen:
 Beets 
 Etersheim 
 Hobrede 
 Kwadijk 
 Middelie 
 Oosthuizen 
 Purmer (foar in part)
 Schardam
 Volendam
 Warder

Buorskippen:
 Axwijk
 Katham
 Verloreneinde

Topografy 

Topografyske kaart fan de gemeente Edam-Volendam, yn 2016

 
Gemeente yn Noard-Hollân
Bestjoerlike ienheid oprjochte yn 1974